पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार के गृह मामले विभाग द्वारा जारी निर्देशों के मद्देनजर जिला मजिस्ट्रेट कम डिप्टी कमिश्नर फरीदकोट विमल सेतिया द्वारा नए दिशा निर्देश जारी किए गए हैं, जो कि 1 मई से तुरंत प्रभाव के साथ लागू होकर 15 मई तक लागू रहेंगे। पहले की तरह रात का कर्फ्यू शाम 6 बजे से सुबह 5 बजे तक होगा जबकि साप्ताहिक कर्फ्यू शुक्रवार शाम 6 बजे से सोमवार सुबह 5 बजे तक होगा। इस समय दौरान जरूरी सेवाओं को छूट रहेगी। सार्वजनिक यातायात सेवा (बस, टैक्सी, आटो) 50 प्रतिशत सामर्थ्य के साथ चल सकेंगे। सारेे बार, सिनेमा हाल, जिम, सपा, स्विमिंग पुल, कोचिंग सेंटर, स्पोर्टस कांप्लेक्स बंद रहेंगे। सभी रेस्टोरेंट (होटलों समेत), कैफे, कॉफी शॉप, फास्ट फूड कोर्ट, ढाबों पर बैठकर खाने की इजाजत नहीं होगी, जबकि वह टेक-अवे और होम डिलवरी रात 9 बजे तक कर सकेंगे।
उन्होंने स्पष्ट किया कि उपरोक्त स्थानों में अंदर बैठकर खाने पर बिलकुल पाबंदी है। सभी दुकानें, जो कि मॉल्स और मल्टीप्लेक्स में भी हैं, हर रोज शाम 5 बजे बंद होंगी। सभी साप्ताहिक मार्केट (अपनी मंडी की तरह) बंद रहेंगी। जिले के अंदर सामाजिक, सांस्कृतिक, खेल और दूसरे संबंधित समागम पर पूर्ण रूप में पाबंदी है।
विवाहों और अंतिम रस्मों के दौरान 20 से अधिक लोगों के इकट्ठा होने पर पाबंदी रहेगी। 10 व्यक्तियों से ऊपर हर तरह के प्रोग्राम के लिए संबंधित एसडीएम से मंजूरी लेनी पड़ेगी। अंतिम रस्म और क्रिया-कर्म के समय निर्धारित सीमा अंदर की संख्या के व्यक्तियों के लिए मंजूरी की जरूरत नहीं।
इन सभी को रहेगी छूट
कर्फ्यू के दौरान कुछ जरूरी क्षेत्रों और सेवाओं को छूट दी गई है, जो कि कोविड प्रोटोकॉल का पालन करके काम कर सकते हैं। अस्पताल और वेटनेरी अस्पताल के अलावा दवाएं और मेडिकल यंत्रों के उत्पादन और सप्लाई के साथ जुड़े सरकारी और निजी विभाग। इन विभागों में काम करने वाले कर्मचारियों को विभाग द्वारा दिया गया शिनाख्ती कार्ड दिखाने पर सफर करने की इजाजत होगी।
ई -कामर्स और वस्तुओं की ढुलाई। केमिस्ट शॉप और जरूरी वस्तुएं जैसे कि दूध, ब्रेड, सब्जी, फल, डेरी और पोल्ट्री उत्पाद जैसे कि मीट और अंडे आदि। हवाई, ट्रेन और बसों के द्वारा कहां से से कहां तक जाना है, संबंधित दस्तावेज दिखाकर सफर करना। खेती से संबंधित काम जैसे कि खरीद, बागबानी, पशु पालन और वेटनेरी से संबंधित सेवाएं।
वैक्सिनेशन के लिए आउट रीच कैंपों पर लोगों की आवाजाही। मैन्युफेक्चरिंग क्षेत्र की गतिविधियों और उनके कर्मचारियों और वाहनों की यातायात बशर्ते कि वह संबंधित मालिक की तरफ से जारी अपेक्षित मंजूरी दिखाएं। टेलीकम्यूनिकेशन, इंटरनेट, ब्रॉडकास्टिंग, केबल सेवा, आईटी और आईटी वाली सेवाएं चालू रहेंगी। पेट्रोल पंप और पेट्रोलियम उत्पाद, एलपीजी गैस, गैस रिटेल और स्टोरेज, ऊर्जा उत्पादन, ट्रांसमिशन और वितरण यूनिट सेवाएं। कोल्ड स्टोरेज और वेअर हाउस सर्विस, सभी बैंकिंग और भारतीय रिजर्व बैंक, एटीएम कैश वैन और कैश वितरण की सेवाएं जारी रहेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn